מספר פנימי: 548178
הכנסת התשע-עשרה

יוזמים:      חברי הכנסת	ישראל אייכלר
					דוד רותם
					אברהם מיכאלי
					ראובן ריבלין
					יעקב ליצמן
					יוני שטבון
					איילת שקד
					אליהו ישי
					יעקב מרגי
					מאיר פרוש
					משה גפני
					יריב לוין
					חמד עמאר
	
				פ/2263/19						
הצעת חוק למניעת פגיעה במדינת ישראל באמצעות חרם (תיקון – פיצוי בעלי עסקים), התשע"ד–2014

הוספת סעיף 4א	1.	בחוק למניעת פגיעה במדינת ישראל באמצעות חרם, התשע"א–2011 (להלן – החוק העיקרי), אחרי סעיף 4 יבוא:	
		"הוראות בדבר פיצויים לבעלי עסקים	4א.	(א)	שר האוצר יקבע הוראות לעניין פיצוי מאוצר המדינה לבעלי עסקים שהם אזרחי ישראל שנפגעו עקב חרם על מדינת ישראל.	
						(ב)	גובה הפיצוי לפי סעיף קטן (א) ייקבע בידי ועדה  שתמנה הממשלה.	
						(ג)	לוועדה לפי סעיף קטן (ב) ימונו 10 חברים, מתוכם חמישה חברים ממשרד ראש הממשלה, משרד האוצר, משרד הכלכלה, משרד החוץ ומשרד הפנים, וכן חמישה נציגי ציבור."	
הוראות ראשונות ומינוי ועדה	2.	(א)	שר האוצר יקבע הוראות ראשונות לפי סעיף 4א(א) לחוק העיקרי, כנוסחו בסעיף 1 לחוק זה, בתוך ____* מיום פרסומו של חוק זה.	
		(ב)	הממשלה תמנה ועדה לקביעת גובה הפיצוי שיינתן לבעלי עסקים שהם אזרחי ישראל כאמור בסעיף 4 לחוק העיקרי, כנוסחו בסעיף 1 לחוק זה, בתוך 30 ימים מיום פרסומן של הוראות ראשונות לפי סעיף קטן (א).	
דברי הסבר

בעקבות השיח הציבורי שמתקיים בימים אלה על חרמות ופגיעות ממוניות ואחרות הצפויות מצד מדינות העולם השונות וארגונים נגד תאגידים ועסקים בבעלות של אזרחים ישראלים הפועלים באזור יהודה והשומרון ובירושלים – ראוי שמדינת ישראל, תעמוד לצידם ותעניק להם את הפיצוי המגיע להם, בגין הנזקים הכלכליים שייגרמו להם כתוצאה מהחרמות המדוברות.
בהצעת החוק מוצע לקבוע ששר האוצר יקבע הוראות לעניין פיצוי מאוצר המדינה לבעלי עסקים שהם אזרחי ישראל שנפגעו עקב חרם על מדינת ישראל. גובה הפיצוי ייקבע בידי ועדה שתמנה הממשלה.

---------------------------------
הוגשה ליו"ר הכנסת והסגנים
והונחה על שולחן הכנסת ביום
ח' באדר ב' התשע"ד – 10.3.14